Public procurement notice: Additional Information
Published: 2016-06-11
Buyer: ΓΑΙΑΟΣΕ Ανώνυμη Εταιρεία Αστικών Ακινήτων Κτηματικών Οικοδομικών Τουριστικών και Συναφών Επιχειρήσεων
Country: GR
Region: Attiki
Contract type: Works
CPV classification: 45213000: Construction work for commercial buildings | 63110000 | 63120000
Submission deadline: 2016-08-01
Award criteria: The most economic tender

Technical requirements: GR-Athen: Bygge- og anlægsarbejde i forbindelse med erhvervsbygninger, lager- og industribygninger, bygninger i tilknytning til transport
Bygge- og anlægsarbejde i forbindelse med erhvervsbygninger, lager- og industribygninger, bygninger i tilknytning til transport
Η ανώνυμη εταιρεία με την επωνυμία «ΓΑΙΑΟΣΕ — Ανώνυμη Εταιρεία Αστικών Ακινήτων Κτηματικών Οικοδομικών Τουριστικών και Συναφών Επιχειρήσεων» και το διακριτικό τίτλο «ΓΑΙΑΟΣΕ Α.Ε.», εταιρεία που ανήκει κατά 100 % στο Ελληνικό Δημόσιο, προκηρύσσει διεθνή ανοιχτό διαγωνισμό για την ανάθεση με σύμβαση παραχώρησης της ανάπτυξης Εμπορευματικού Κέντρου σε ακίνητο ιδιοκτησίας της που βρίσκεται στην περιοχή Θριασίου Πεδίου του Δήμου Ασπροπύργου Αττικής.
Το ακίνητο ιδιοκτησίας της ΓΑΙΑΟΣΕ Α.Ε. έχει έκταση 588 στρέμματα, εφάπτεται του συγκροτήματος εγκαταστάσεων του ΟΣΕ στο Θριάσιο Πεδίο και προορίζεται για τη δημιουργία Εμπορευματικού Κέντρου συνδυασμένων μεταφορών. Σύμφωνα με τους όρους δόμησης που έχουν ληφθεί για το ακίνητο υπάρχει η δυνατότητα δόμησης περίπου 235 000 m² στεγασμένων χώρων. Διαθέτει οδικές συνδέσεις προς τον αυτοκινητόδρομο της Αττικής Οδού και τη Λεωφόρο ΝΑΤΟ, σιδηροδρομική σύνδεση με το εθνικό σιδηροδρομικό δίκτυο και σιδηροδρομική σύνδεση με το με το λιμένα του Ν. Ικονίου.
Ο Ανάδοχος που θα προκύψει από το Διαγωνισμό θα συστήσει ανώνυμη εταιρεία ειδικού σκοπού (Παραχωρησιούχος) που θα αναλάβει τη μελέτη, κατασκευή, χρηματοδότηση, λειτουργία, συντήρηση και εκμετάλλευση για 50 έτη του Εμπορευματικού Κέντρου συνδυασμένων μεταφορών που θα κατασκευαστεί, με ταυτόχρονη καταβολή οικονομικού ανταλλάγματος προς τη ΓΑΙΑΟΣΕ.
Η κατασκευής κατασκευής του Έργου (Περίοδος Τ1 ) έχει διάρκεια 24 μηνών από την έναρξη ισχύος της παραχώρησης, και κατά τη διάρκειά της πρέπει να κατασκευασθούν και να λειτουργήσουν κατ' ελάχιστον κτίρια που αντιστοιχούν σε 50 000 m² και να κατασκευαστεί η βασική σιδηροδρομική υποδομή εντός του Εμπορευματικού Κέντρου.
Το οικονομικό αντάλλαγμα που θα καταβάλλει ο Παραχωρησιούχος προς τη ΓΑΙΑΟΣΕ θα ορίζεται ως ποσοστό επί του κύκλου εργασιών της εταιρείας παραχώρησης το οποίο σε καμία περίπτωση δεν μπορεί να είναι μικρότερο από το ελάχιστο ετήσιο εγγυημένο αντάλλαγμα που θα προσφερθεί.
Μελέτη, κατασκευή, χρηματοδότηση, λειτουργία, συντήρηση Εμπορευματικού Κέντρου συνδυασμένων μεταφορών σε ακίνητο ιδιοκτησίας της Αναθέτουσας Αρχής στο Θριάσιο Πεδίο Δήμου Ασροπύργου Αττικής για χρονικό διάστημα 50 ετών.
Οι ενδιαφερόμενοι θα πρέπει να διαθέτουν ικανοποιητικό οικονομικό ιστορικό από το οποίο να αποδεικνύεται ότι ο Διαγωνιζόμενος έχει ικανοποιητικό μέγεθος και χρηματοοικονομική ευρωστία ώστε να δύναται να αναλάβει τη μελέτη, κατασκευή, λειτουργία και συντήρηση του Κέντρου και να έχει τη δυνατότητα εξασφάλισης της αναγκαίας χρηματοδότησης που απαιτείται για την έγκαιρη και προσήκουσα υλοποίηση του Έργου.
Για την ανάληψη της υλοποίησης του Έργου οι Διαγωνιζόμενοι θα πρέπει να διαθέτουν ως ελάχιστα στοιχεία απόδειξης της Χρηματοοικονομικής Επάρκειάς τους, τα ακόλουθα οικονομικά χαρακτηριστικά:
1. Ο μέσος όρος (Μ.Ο.) των αποτελεσμάτων προ φόρων των τριών τελευταίων χρήσεων (2012, 2013, 2014), όπως αυτά προκύπτουν από αντίστοιχες Οικονομικές Καταστάσεις, πρέπει να είναι θετικός. Σε περίπτωση ένωσης που υποβάλλει κοινή προσφορά, θα λαμβάνεται υπόψη το άθροισμα των μέσων όρων των Αποτελεσμάτων Προ Φόρων των Μελών αυτών, σταθμισμένων ανάλογα με το ποσοστό συμμετοχής τους στην ένωση.
2. Ο μέσος όρος των ιδίων κεφαλαίων των τριών τελευταίων χρήσεων (2012, 2013, 2014) όπως αυτά προκύπτουν από αντίστοιχες Οικονομικές Καταστάσεις, να είναι μεγαλύτερος ή ίσος με είκοσι πέντε εκατομμύρια Ευρώ (25 000 000 EUR). Σε περίπτωση ένωσης που υποβάλλει κοινή προσφορά, θα λαμβάνεται υπόψη το άθροισμα των μέσων όρων των ιδίων κεφαλαίων των Μελών, σταθμισμένων ανάλογα με το ποσοστό συμμετοχής τους στην ένωση.
Προς απόδειξη της χρηματοοικονομικής τους επάρκειας οι Διαγωνιζόμενοι θα πρέπει να υποβάλλουν στοιχεία που τεκμηριώνουν τη χρηματοοικονομική τους επάρκεια και φερεγγυότητα προκειμένου να αναλάβουν την υλοποίηση του Έργου.
α. δημοσιευμένες ετήσιες οικονομικές καταστάσεις ισολογισμού, αποτελεσμάτων χρήσης και πίνακας διάθεσης κερδών (σε εταιρικό και, εφόσον υπάρχουν, σε ενοποιημένο επίπεδο) του Διαγωνιζόμενου κατά τις τρεις (3) τελευταίες χρήσεις (2012, 2013, 2014), καθώς και σε περίπτωση που πρόκειται για φυσικό πρόσωπο, αντίστοιχες Δηλώσεις Φόρου Εισοδήματος (Income Tax Filings) και Εκκαθαριστικά σημειώματα (Income Tax Returns), ή άλλα κατάλληλα έγγραφα και δικαιολογητικά.
Οι οικονομικές καταστάσεις των νομικών προσώπων θα πρέπει να είναι ελεγμένες από ορκωτό ελεγκτή και θα υποβάλλονται σε επικυρωμένα αντίγραφα, όπως δημοσιεύτηκαν νομίμως. Στην περίπτωση που δεν υπάρχει νομική υποχρέωση δημοσίευσης και ελέγχου ετησίων οικονομικών καταστάσεων, αναφορικά με κάποιο νομικό πρόσωπο, θα πρέπει να προσκομιστεί σχετική βεβαίωση ορκωτού ελεγκτή συνοδευόμενη από υπογεγραμμένες οικονομικές καταστάσεις που αποτυπώνουν την περιουσιακή διάρθρωση του εν λόγω νομικού προσώπου για την αντίστοιχη περίοδο.